8. ΑΠΟΦΑΣΙΣ ΝΟΜΙΣΜΑΤΙΚΗΣ ΕΠΙΤΡΟΠΗΣ Αριθ. 1490 της 11/27 Μαρτ. 1970 (ΦΕΚ Α΄ 71) Περί του τρόπου διακανονισμού της αξίας μηχανημάτων και λοιπών ειδών διαρκείας αγοραζομένων υπό παραγωγικών ή επαγγελματικών κλπ. μονάδων. Σχετική απόφασις Ν.Ε. 1490/18/24.2.1968. Η Νομισματική Επιτροπή αναφερομένη εις την θέματι απόφασιν αυτής, απεφάσισεν όπως εγκρίνη την αντικατάστασιν αυτής ως ακολούθως: Η Νομισματική Επιτροπή, τροποποιούσα και συμπληρούσα την απόφασιν αυτής, περί ελέγχου πωλήσεων επί πιστώσει ειδών διαρκείας (συν. 1344/1/3.11.64), ως αύτη τροποποιηθείσα και συμπληρωθείσα ισχύει σήμερον, καθορίση τα κάτωθι: 1.Εις πάσαν πώλησιν επί πιστώσει, υπό των οιασδήποτε φύσεως επιχειρήσεων ή εμπορικών καταστημάτων, μηχανημάτων και λοιπών ειδών διαρκείας, κατά την έννοιαν της αποφάσεως της Ν.Ε. (συν. 1344/1/3.11.64) και εφ’ όσον η πώλησις τούτων πραγματοποιείται προς βιομηχανικάς και βιοτεχνικάς μονάδας, επαγγελματίας γενικώς, αγρότας καλλιεργητάς και αλιείς, ως τελικούς καταναλωτάς δι’ αποκλειστικήν χρήσιν της παραγωγικής ή επαγγελματικής δραστηριότητος τούτων, είτε τα μηχανήματα και είδη ταύτα παράγονται εν τη χώρα είτε εισάγονται εκ του εξωτερικού και ασχέτως του αν επιτρέπεται ή μη η υπό των Τραπεζών χρηματοδότησις της εισαγωγής αυτών, το ελάχιστον ποσοστόν του τιμήματος, το οποίον υποχρεωτικώς θα εισπράττεται τοις μετρητοίς υπό του πωλητού από τον αγοραστήν άμα τη υφ’ οιανδήποτε μορφήν συνάψει της πωλήσεως, ως και το μέγιστον χρονικόν διάστημα εντός του οποίου δέον να ορίζηται η εξόφλησις του πιστουμένου υπολοίπου καθορίζονται ως ακολούθως: α)Προκειμένου περί ειδών, ων το συμφωνούμενον τίμημα κατά τεμάχιον είναι αξίας από δραχ. 15.000 μέχρι 75.000 ελάχιστον καταβλητέον τοις μετρητοίς ποσοστόν 15% του όλου τιμήματος και μέγιστον χρονικόν όριον εξοφλήσεως του υπολοίπου, 36 μήνες. β)Προκειμένου περί ειδών, ων το συμφωνούμενον τίμημα κατά τεμάχιον είναι αξίας άνω των δραχ. 75.000 ελάχιστον καταβλητέον τοις μετρητοίς ποσοστόν 20% του όλου τιμήματος και μέγιστον χρονικόν όριον εξοφλήσεως του υπολοίπου, 42 μήνες. Αι καταβλητέαι εις αμφοτέρας τας ως άνω περιπτώσεις δόσεις δύνανται να είναι ισόποσοι ή μη, δέον όμως όπως, αι εντός εκάστου ετησίου χρονικού διαστήματος πληρωτέαι συνολικώς δόσεις, είναι ίσαι. Οίκοθεν νοείται ότι μηχανήματα και διάφορα είδη εκ των ανωτέρω, αξίας κατά τεμάχιον δραχ. 1.00015.000 υπάγονται εις τας εν ισχύϊ διατάξεις περί πωλήσεως επί πιστώσει ειδών διαρκείας. γ)Προκειμένου περί ειδών εισαγομένων εκ του εξωτερικού επί προθεσμιακώ διακανονισμώ της αξίας των και μη παραγομένων καθ’ οιονδήποτε τρόπον εν Ελλάδι, επιτρέπεται όπως διατίθηνται προς τους άνω τελικούς καταναλωτάς υπό τους αυτούς όρους προθεσμιακού διακανονισμού υφ’ ους εισάγονται ταύτα εκ του εξωτερικού, υπό την προϋπόθεσιν όμως ότι οι όροι ούτοι θα είναι ευνοϊκώτεροι, δια τους καταναλωτάς, των κατά τα άνω καθοριζομένων όρων αναλόγως της αξίας του είδους. 2.Αι υπό της παρ. γ΄ του κεφαλαίου Ι της αποφάσεως της Ν.Ε. (συν. 1344/1/3.11.64), ως η παράγραφος αύτη ετροποποιήθη και συνεπληρώθη μεταγενεστέρως ή θέλει συμπληρωθή εις το μέλλον, καθοριζόμεναι ειδικαί ρυθμίσεις δια την επί πιστώσει πώλησιν ωρισμένων ειδών, εξακολουθούν να ισχύωσι, τόσον ως προς τα ελάχιστα καταβλητέα τοις μετρητοίς ποσοστά του όλου τιμήματος, όσον και ως προς τα μέγιστα χρονικά όρια εξοφλήσεως του υπολοίπου πιστοποιουμένου τιμήματος εφ’ όσον οι όροι ούτοι πωλήσεως τυγχάνουν ευνοϊκώτεροι δια τους καταναλωτάς των δια της παρούσης καθοριζομένων. Η παρούσα απόφασις δημοσιευομένη εις την Εφημερίδα της Κυβερνήσεως, συμφώνως προς τα Ν.Δ. 588/48 «περί ελέγχου της πίστεως» και 3838/58 «περί ελέγχου πωλήσεων επί πιστώσει», ισχύει μετά εικοσαήμερον από της δημοσιεύσεώς της. 